
CARNINGLI anwylaf, mor dda 
gan fy nghalon 
Yw gweled dy wyneb lle troed- 
iais I gynt, 
Rhyfeddol yw'r teimlad gynhyrfa 
fy nwyfron, 
Mor beraidd i'm clustiau sis- 
ialai y gwynt; 
Adgofion melusaf boreufyd chwareua 
Yn fyw yn fy meddwl nes enill fy serch ; 
Hen fangre gysegrol fy nheimlad enyna, 
A gyra am fynud freuddwydion gwag erch. 


Er cefnu o'th olwg am gyfnod o amser, 

A byw mewn gwahanol raniadau o'r wlad; 
Er profi o hawddfyd y trefydd a'u gwychder, 
'Does unman yn debyg i gartref fy nhad; 

Er nad yw ond cribyn diaddurn, diystyr, 
I lygad yr estron wrth deithio drwy'r lle; 
Mae'n llawn o adnoddau hyfrydwch a chysur, 
I mi y man tecaf dan wenau y ne'. 


Mae natur fel duwies haelfrydig yn gwenu, 

O amgylch Carningli mae pob peth yn hardd ; 
Ehediaid yr awyr sy'n swynol garoli, 

Hoff lanerch odidog, paradwys y bardd ; 
Tawelwch diflino sydd yma'n teyrnasu, 

Ac heddwch cydwybod a leinw y fron ; 
Tynerwch a chariad sy'n cael eu delweddu 

Drwy natur, tra chwery'r anifail yn llon. 


Am unwaith yn rhagor y ddaear ymddengys 
Mewn gwisg o wyrddlesni annghydmar, diail; 
Rhyw feddwl a rodda i mi o baradwys, 
Mor dyner y sua yr awel drwy'r dail; 


' Dyrchefì dy goryn ysgythrog a chadarn 


Yn ucbel, a'r afon a gin wrth dy droed; 
Er gwgu o'r nefoedd a rhuo o'r daran, 
Wyt heddyw'n ddianaf, disigl erioed. 


Wrth ganfod dy lwybrau, fy meddwl eheda 
Am dro i'r gorphenol at luaws o wyr, 

Arferent eu troedio a mi am yr amla— 
Cyfeillion anwylaf fu'n glod i dy dir; 

Ond heddyw eu penau mewn daear sy'n isel, 
Eu llafur a ballodd; ni chlywir eu dawn; 

Ond perchir eu henwau, clodforir hwy'n uchel, 
Eu coffa drwy'r ardal sy'n dyner a llawn. 


Nis gallaf annghofio y cyfnod hapusaf, 
Yr oriau dyddorol a dreuliais gerllaw, 

Pan oeddwn yn fachgen gorhoenus, dianaf, 
Heb wybod am ofid, un dychryn, na braw ; 


Carningli, Trefdraeth, Swydd 

Gwynfyd na allaswn ailalw y dyddiau 
Gorbwysig a gwerthfawr yn ol yn fy oes; 
Er gweled a allwn ochelyd y drygau 
A threulio fy mywyd yn rhydd heb un croes. 


Mor werthfawr y dyddiau pan wenai yr huan, 
Fy enaid ddeffroai o'i farwedd yn fyw ; 
Pan chwiliwn am gysgod y mynydd fy hunan, 
I ddala cymundeb a'm Crewr a'm Duw ; 
Pryd hyny y teimlwn law lân ysbrydoliaeth, 
Yn arwain fy meddwl uwch gwegi y llawr; 
Nes profi meluswin a gwir oruchafiaeth 
Ar bob peth daearol,—fy nghariad oedd fawr. 


Fy meddwl gyfeiria at fwthyn nodedig 
A saif yn y pellder, mae'n anwyl i mi; 
Hen deulu *“ Fron Dinas” i bawb oedd garedig, 
Dyngarwch oedd coron addurnol eu bri; 
Y prydferth aneddle ddwg olion llaw amser, 
Ond b'le mae y teilwng a'r hoffus rai gynt; 
Eu beddau ateba—draw, draw, yn y pellder, 
Ond llais a fynega mai da yw eu hynt. 





'Pwy fedra esbonio flaw ddyrus Rhagluniaeth, 
A chwilio i ddeddfau cuddiedig yr Ior, 
A allwn ni feddu goruchel wybodaeth, 
Ddeongla y cyfryw ar dir ac ar fôr; 
Ond hyn sydd yn sicr, y ffrwythau addfedaf 
A welir yn cwympo gan bwysau i'r llawr, 
Yr hyn a ddangosa ddoethineb Goruchaf, 
A chariad yn nhrefniad gweithredoedd mor fawr. 


Os yw fy nghyfeillion yn blaenu am dymor, 
A 'madael a'r ddaear er newid eu sedd ; 
Er colli eu cwmni, eu gwenau, a'u cyngor, 
Maent heddyw yn decach a phurach eu gwedd; 
Ond saif hen Garningli fel ffyddlawn gofadail 
O'r ddaear a'i natur i'r oesau a ddel, 
Pregetha bob blwyddyn yn amser y gwyrdd-ddail 
Wrhydri'u henafìaid, eu cariad, a'u sel. 


Fyth, fyth, mi dy garaf, hoff fynydd godidog, 
Wyt harddach i mi na mynyddau y byd; 

Er nad oes yn perthyn it' hanes gorenwog, 
Dy wenau di heddyw a lanwant fy mryd; 

A'th drumau tra uchel gysgoda y dyffryn, 
Dy wersi a roddi yn bur ac yn rhad, 

O fewn dy gyffiniau ni theimlaf un dychryn, 
O pwy na chlodfora fynyddoedd ei wlad. 





* Lle genedigol yr awdwr. 


Glyn Nedd. JAMES THOMas (Iago Llwyd). 

